
THE USE OF SUGGGESTIBILITY IN HOSTAGE NEGOTIATIONS

Hostage situations is a now a common aspect of different sort of crimes. Speaking about terrorist  situations  or  simple,  isolated  incidents,  a  negotiator  must  always  remember  the  main rule: the first job of a hostage negotiator is to create safety.
 
Situatiile cu luari de ostatici sunt acum un aspect obisnuit in diverse tipuri de infractiuni. Fie  ca  este  vroba  despre  activitati  teroriste  sau  incidente  izolate,  un  engociator  trebuie  sa  isi aminteasca regula de baza: prima sa sarcina este aceea de a creea siguranta.
În  timp  ce  comunitatea  antiteroristă  din  întreaga  lume  şi-a  dezvoltat  o metodologie  specifică  de  ripostă  contrateroristă,  teoreticienii  fenomenului terorist  au  început  să  analizeze  atent  acţiunile,  obiceiurile  şi  manierismele teroriştilor.  Psihologi  şi  psihiatri  afiliaţi  la  efortul  anti  şi  contraterorist  au demarat o activitate laborioasă de sondare a minţii, a psihologiei teroriştilor în scopul dezvoltării unor tehnici nonletale, care să poată exploata slăbiciunile şi vulnerabilitatea acestora pe timpul fazei de negociere a unei eventuale riposte contrateroriste.
Primul  impuls  instinctual  ce  apare  în  momentul  declanşării  unei  crize teroriste este acela de a acţiona în forţă. Reacţia la violenţă se manifestă prin recurs la violenţă, după principiul „dinte pentru dinte, ochi pentru ochi”, dar acest lucru nu este întotdeauna posibil.
Reacţia contrateroristă se deosebeşte fundamental de acţiunea teroristă prin  faptul  că  teroriştii  nu  sunt  preocupaţi  de  spectrul  morţii  unor  oameni nevinovaţi  sau  de  daunele  şi  distrugerile  colaterale  presupuse  de  fapta  lor. Oamenii  legii,  luptătorii  contrateroriştilor,  urmăresc  în  principal,  salvarea ostaticilor,  cruţarea  nevinovaţiilor,  asigurarea  securităţii  şi  liniştii  publice,  şi abia  apoi  neutralizarea  sau  lichidarea  teroriştilor.  Din  acest  motiv,  nu  există loc pentru „cowboy” în planificarea unei riposte contrateroriste.
Luarea de ostatici a devenit un fapt obişnuit şi va ajunge să crească în frecvenţă  în  viitor.  Numeroase  guverne  au  trecut  prin  experienţa  unor incidente în care erau implicate câte o persoană cu tulburări psihice, care lua ostatici  un  membru  al  unei  familii,  hoţi  înarmaţi  folosindu-se  de  câte  un   funcţionar  ca  garanţie  că  va  scăpa,  teroriştii  care  deturnau  aeronave  cu pasageri  la  bord  ori  grupuri  teroriste  organizate,  care  condiţionau  eliberarea ostaticilor,  de  obţinerea  unei  răscumpărării  băneşti,  ori  de  eliberarea  unor deţinuţi politici.
În  toate  aceste  circumstanţe,  elementul  esenţial  al  negocierilor  este câştigarea  de  timp,  în  aşteptarea  dezamorsării  situaţiei,  ori  pentru  a  permite unităţilor de intervenţie să-şi pregătească acţiunea.
Negociatorul trebuie să ţină cont de tipul şi caracteristicile personalităţii teroriştilor   cu   care   vin   în   contact.   Alături   de   importante   diferenţieri individuale  există  şi  factori  comuni  ai  variantelor  tipuri  de  suspecţi  în  cazul luării  de  ostatici.  Existenţa  acestor  factori  comuni  face  posibilă  unor  tehnici sugestive alături de tacticile tradiţionale de persuasiune.
Persuasiunea   şi   sugestia   sunt   două   metode   diferite   folosite   în negocierile  legate  de  ostatici,  cu  scopul  de  a  influenţa  comportamentul suspecţilor.
Persuasiunea presupune influenţarea prin raţiune şi argumente pe câtă vreme  sugestia  dirijează  ideile  şi  gândurile  prin  intermediul  implicaţiilor,  al aluziilor,  intimidării  sau  insinuării.  Persuasiunea  se  adresează,  în  general, unor procese mentale conştiente, ce necesită logică şi raţionament, în timp ce sugestia are drept scop influenţarea subconştientului.
Sugestia    poate  fi  definită  ca  fiind  o  acceptare  veridică  a  unei  idei[1] .  Stimuli  verbali,  neverbali  şi  extraverbali  primiţi  de  la  cele  cinci  simţuri acţionează   asupra   centrilor   celebrali   superiori.   Factorii-cheie   pentru   o sugestibilitate  mărită  sunt:  motivaţia,  raporturile  stabilite,  durata  atenţiei, capacitatea imagistică, stimă faţă de negociator şi reacţii faţă de sugestii.
Reacţiile  teroriştilor  faţă  de  sugestii  sunt,  de  asemenea,  influenţate  de ierarhia  nevoilor  lor,  teroriştii  sunt  iniţial  interesaţi  de  nevoi  legate  de siguranţa lor, de nevoi fizice şi mijloace de supravieţuire. Un caz petrecut la New York exemplifică intensitatea acestor nevoi esenţiale: un suspect care a luat ostatici a cerut iniţial 6 milioane de dolari, predându-se în cele din urmă pentru un cârnat şi o ţigară.
În  timpul  procesului  comunicării  pot  deveni  operaţionale  mai  multe principii ale sugestiei, ca:
– Principiul   atenţiei   concentrate:   ori   de   câte   ori   atenţia   se concentrează în mod repetat asupra unei idei, ea tinde în mod constant să se autoconştientizeze.
–  Principiul   efectului   invers:   cu   cât   se   încearcă   mai   insistent realizarea conştientă a unei acţiuni, cu atât şansele de succes sunt mai reduse. Ori de câte ori există un conflict între imaginaţie şi voinţă, imaginaţia învinge.
– Principiul efectului  dominant: o emoţie puternică tinde să înăbuşe o emoţie mai slabă. Legând o emoţie puternică de o sugestie, facem ca aceasta din urmă să fie mai eficace[1].
Aceste  principii  au  fost  enumerate  de  autorii  Martin  Reiser  şi  Martin Sloane  într-o  lucrare  prezentată  la  Conferinţa  Institutului  de  Patologie   Comportamentală   şi   Socială   de      pe   lângă   Universitatea   din   Chicago, conferinţă ţinută în anul 1973 la centrul pentru Studii din cadrul Universităţii Standford.
Aceşti autori susţin că stimularea repetată a oricărui dintre simţuri poate produce o stare de receptivitate crescută faţă de sugestie.
Starea  hipnotică  reprezinta  o  stare  modificată  a  conştiinţei  înrudită  cu visare cu ochii deschişi, poate fi provocată prin fixarea atenţiei şi  stimulilor monotoni,  şi  se  caracterizează  prin  detaşare,  relaxare  fizică  şi  mentală  şi  o oarecare diminuare a gândirii critice. Pentru a fi eficiente sugestiile în stare de veghe  făcute  unui  terorist  trebuie  să  fie  repetate,  repetarea  fiind  importantă pentru crearea unei căi neutre, care să ducă la un răspuns quasicondiţionat din partea  subiectului.  Pentru  a  se  distrage  atenţia  subiectului  de  la  sugestie  în scopul scăderii probabilităţii unei conştiente se foloseşte direcţionarea greşită a atenţiei. Limbajul trebuie să fie blând, şi intonaţia îngăduitoare.
Psihiatrul  Milton  H.  Erickson,  un  pionier  al  sugestiei  indirecte,  a elaborat metode unice de a produce tranşa hipnotică în cazul unor pacienţi şi de a influenţa comportamentul în scopuri terapeutice. Modalitatea sa de lucru se bazează pe un model de succesiuni ce au drept scop producerea unei stări deformate a conştientului, tranşa şi ghidarea indirectă a subiectului în direcţia dorită.   Succesiunea   sa   presupune   următoarele   faze:   fixarea   atenţiei, depotenţarea     obiceiurilor     normale,     introducerea     unor     stimuli     ai subconştientului, stimularea reacţiilor pozitive[2].
Prin  fixarea  atenţiei,  negociatorul  îl  încurajează  pe  terorist  care  a  luat ostatici să vorbească despre sine şi să redea cât se poate de exact sentimentele sale. Această situaţie duce la stabilirea unor raporturi, ajutând la dezvoltarea încrederii şi a formării unor reacţii operative între părţi.
Faza  de  depotenţiere  a  obieciurilor  normale  implică  o  schimbare  a atenţiei la care recurge negociatorul, de la o simplă urmărire a subiectului şi o reflectare   a   sentimentelor   sale,   la   conducerea   subiectului   înspre   o transformare a conştientului acestuia.
Scopul acestei faze este de a ocupa în permanenţă gândirea conştientă a subiectului  cu  stimuli  subconştientului.  Această  fază  poate  fi  realizată  prin următoarele  modalităţi:  comportamentul  simplu  şi  îngăduitor,  redirecţional atenţiei teroristului de la cererile sale, folosirea metodei de a sări de la o idee la    alta,    povestirea    unor    întâmplării    plictisitoare    care    sunt    aparent nesemnificative, schimbarea periodică a volumului şi a intensităţii vocii.
Faza următoare este introducerea unor stimuli ai subconştientului, fază desfăşurată  în  timpul  în  care  procesele  emisferei  dominate  ale  subiectului încearcă să analizeze logic schimbarea bruscă a tacticilor negociatorilor.
Negociatorul  poate  alege  între  truism  şi  imaginea  provocată.  Un exemplu de truism „Mai devreme sau mai târziu s-ar putea să oboseşti”.
Mai  pot  fi  folosite  sugestii  deschise,  direcţionarea  implicată,  sugestia indirectă,  întrebări  indirecte  şi  directe,  aluzii  disparate  şi  asociative  sau stimularea unui anumit cadru de referinţă.
Imaginaţia  provocată  poate  fi  obţinută  prin  diferite  afirmaţii  făcute  de negociator, cu efect asupra terorismului, ca de exemplu: Vă daţi seama cât de liniştit vă veţi simţi, atunci când vom fi rezolvat, cu bine, această situaţie?
În  lucrarea  „Motivaţie  şi  personalitate”,  A,H  Maslow  se  ocupă  de influenţa  pe  care  o  are  formularea  sugestiilor  indirecte  asupra  personalităţii teroristului,  din  perspectiva  ierarhiei  nevoilor  sale.  Astfel,  unii  deţinători  de ostatici  ajung  să  fie  preocupaţi  de  necesităţile  fiziologice  de  siguranţă  sau morale.
Concentrându-se  asupra  acestor  nevoi,  negociatorul  poate  influenţa  în mod subtil răspunsul vizat. Ideea de a câştiga timp într-o negociere prelungită, implică o privare a terorismului, pe o perioadă de timp, de necesităţile vitale, urmată de o focalizare progresivă asupra satisfacerii acestora. Un exemplu de introducere indirectă a unor modele, privind necesităţile fiziologice, de mediu înconjurător  şi  de  confort  este  următorul:  „Nu  trebuie  decât  să  ne  anunţaţi, când vi se face sete, şi ne vom descurca noi”.
Unul dintre pionieri ripostei şi reacţiei nonletale, a metodei de obţinere a  victoriei  „prin  discuţii”  a  fost  dr.  Harvey  Schossberg,  fostul  director  al serviciilor  psihologice  a  Departamentului  de  Poliţie  din  New  York.  Ele  este primul specialist care a proiectat modele de rezolvare a crizelor teroriste car presupuneau  eliberarea  de  obiective  ocupate  sau  de  ostatici,  cooperând nemijlocit  cu  căpitanul  Frank  Bolz,  comandantul  Echipei  de  Negociere  a Ostaticilor, din cadrul poliţiei newyorkwze.
„Scopul nostru a fost să-i ”ucidem pe terorişti prin plictiseală”, declara Bolz, sintetizând strategia de calmare a teroriştilor asediaţi, în paralel  cu executarea unei presiuni psihologice crescute asupra lor, în scopul de a-i  convinge  că  singura  ieşire  din  situaţia  de  criză  provocată  o  constituie eliberarea ostaticilor şi predarea obiectivului capturat.
Aceiaşi  specialişti  au  iniţiat  procedurile  de  dialog,  demonstrând  că,  în rolul   negociatorului,   persoana   cea   mai   abilitată   este   un   specialist   în contraterorism, un reprezentant al autorităţii (poliţie, forţe speciale), sprijinit discret de un psiholog cu experienţă.
Negocierea   „tactică”   reprezintă   o   fază   completă   de   tatonare   a adversarului , de culegere de informaţii vitale despre soarta ostaticilor, starea de spirit a teroriştilor, despre numărul lor, despre adevăratele lor intenţii[3].
Negocierea    urmăreşte    incapacitatea    psihologică    a    teroriştilor, reprezentând  o  etapă  a  intervenţiei  contrateroriste  „în  forţă”  în  condiţiile  în care agresorii nu capitulează.
Caracterul mintal al negocierii reprezintă un fapt simptomatic al reacţiei contrateroriste a anilor 1990-2000- caracterizată prin repulsia pentru cauzarea morţii  unui  semen,  chiar  dacă  acesta  se  situează,  prin  faptele  sale,  în  afara normelor şi perceptelor sociale.
Nu    toţi    teroriştii,    însă    cedează    acestor    stimuli    externi    ai subconştientului.
Un  caz  relevant  este  cel  a  grupării  „Moluccanii  de  Sud”  (  Olanda). Liderul  teroriştilor  i-a  dat  de  înţeles  psihologului  Dick  Mulder  că  sunt pregătiţi să reziste de mai mult timp (aceştia având o experienţă anterioară ca asediaţi).  Acest  fapt  l-a  îngrijorat  pe  doctorul  Mulder  în  legăturî  cu  soarta ostaticilor. Dick Mulder a cerut guvernului o intervenţie militară, sugerând şi tactica ce va fi adoptată. Atacul a fost propus pentru zorii zilei, când teroriştii sunt mai puţin vigilenţi. Mulder a ştiut, de asemenea, că cei mai mulţi dintre moluccani dorm în cabina din faţă a trenului în care se aflau. Psihiatrul a dat, de  asemenea,  ideea  de  a  fi  folosite  câteva  avioane  de  luptă  turboreactoare, care să zboare la mică distanţă deasupra trenului, în ordine, pentru a crea un balans trenului cu  jetul turboreactoarelor. În sfârşi, corpul de puşcaşi marini olandezi au atacat, neutralizând teroriştii.
Dick Mulder a declarat ulterior că, dacă ar mai avea ocazia, ar adopta o altă  tactică,  în  cazul  de  faţă  având  ghinionul  să  dea  peste  nişte  indivizi  cu experienţă în privinţa asediilor şi a tehnicilor de negociere.
Moluccanii    nu  sunt    un  caz  singular.  Membrii  Armatei  Republicane Irlandeze  sunt  antrenaţi  să  reziste  la  orice  tehnică  de  anchetă  a  psihologilor armatei britanice. Lupta dintre terorişti şi antiterorişti devine din ce în ce mai dură,  existând  între  cele  două  tabere  atât  o  cursă  pentru  obţinerea  unor mijloace tehnice din ce în ce mai performante, dar şi pentru o pregătire fizică şi psihologică necesară măririi capacităţii de rezistenţă la stres şi pentru o mai mică impresionabilitate.
Alvin  Toffler  consideră  că  nonletalitatea  reprezintă  „acele  tehnologii care pot anticipa, detecta, preintimpina sau bloca folosirea mijloacelor letale, reducând la minimum pierderile de vieţi omeneşti”[4].
Astăzi o unitate de luptă antiteroristă are obligatoriu în componenţă un psiholog,  necesar  antrenamentului  dar  şi  pentru  purtarea  negocierilor  în cazurile cu luări de ostatici.

